Жанбай Қадыров, 

М. Қозыбаев атындағы Солтүстік Қазақстан университетінің
 профессоры, филология ғылымдарының кандидаты.
Төкпе айтыстың төресі
ӨҢІРІМІЗДЕ ҒАНА ЕМЕС, РЕСПУБЛИКАМЫЗДЫҢ МӘДЕНИ ӨМІРІНДЕ ДЕ ЕЛЕУЛІ13 ҚАЛДЫРҒАН, АРҚАНЫҢ ДҮЛДҮЛДЕРІ - АҚАН СЕРІ, БІРЖАН САЛ, ҮКІЛІ ЫБЫРАЙДЫҢ ДӘСТҮРІН ЖАЛҒАСТЫРЫП, БҮГІНГІ ҮРПАҚҚА ЖЕТКІЗГЕН ХАЛЫҚ АҚЫНЫ ИГІБАЙ ӘЛІБАЕВТЫҢ ТУҒАНЫНА БИЫЛ 120 ЖЫЛ ТОЛАДЫ.
Қазақ әдебиетінің тарихында әртүрлі ақындар болғаны белгілі. Ол ақындық дәстүрдің даму өрісіндегі өзара сапалық өзгешеліктері бар өнер иелерінің даралануымен түсіндіріледі. Бұл орайда академик Мұхтар Әуезов ақындықтың бірнеше саласын ажыратады: эпик ақындар - бүған Марабай, әнші ақындар - бүған Біржан, Ақан, Жаяу Мүса, айтыс ақындары - бұған ІІІөже, Құлмамбет, халық мұңшылары - бұған Асан қайғы секілді ақындар жатады. Сонымен бірге тарихи өлеңдер шығарып, хан, патша, зорлығына қарсы күреске үгіттейтін жауынгер ақындардың да мол екенін ескертеді. Біржан, Ақан, Жаяу Мүса, т.б. әнші ақындар типі ақындық, әншілік, сазгерлік өнер түрлерін ажыратпай қатар қолдану дәстүрін қалыптастырса, Игібай Әлібайүлы осы ақындық мектепте қалыптасып, түрлендіре отыра, жаңашылдықпен жалғастыруға тырысады. Бұл орайда ғалым Т.Тебегенов ақындардың бәріне тән мәселеге тоқталды. Ол: “ХVІІІ-ХІХ ғасырлардағы ақындық дәстүрдің өкілдерінің барлығы да жыраулық, ақындық поэзияға тән дәстүрлерді кейде ежелгі қалпын сақтай, кейде түрлендіре, дамыта жандандырып отырады, яғни, біріншіден, бұлардың кейбірінің өлеңді жазып шығаратын мүмкіндіктері бола тұра, суырып салма импровизаторлық дәстүрді сақтап отыру, екіншіден, бұлардың барлығы да өздерінің табан астында тұтқиылдан туған қысқа не эпикалық туындыларын қобыз, беріде домбыра, сырнай секілді музы- калық аспаптарға қосыла бел- гілі әуендермен, мақамдармен, саздармен орындау", - деп айтады.
Игібай Әлібайүлы шығармашылығына тән ерекшеліктер осындай айтылғандай. Біріншіден, суырып салма импровизатор ақын, оның мақсаты - дәстүрді сақтап қалу және жалғастыру, екіншіден, табан астында туындаған туындыларын домбыра үніне қосып, өзіндік әуенмен, сазбен орындай алуы. Жалпы әнші ақындардың шығарма- шылық ерекшеліктері қазақ әдебиеттану мен фольклористика- сындағы музыкалық фольклорға байланысты. Ақындық дәстүр жалғастығы әр ақын шығармашылығында өзіндік ерек- шеліктерімен дараланып отырғанымен, бір арнаға тоғысатынын аңғаруға болады. Себебі олар - бір мектептен тәрбие алып, қалыптасқан ақындар. Бұл орайда ғалым-ақын Ә.Тәжі- баев лириканың негізі халық өлеңдерінде, әсіресе сал-сері атанған Ақан, Жаяу Мүса, Бір- жан, Ыбырай, Әсеттерде жатқандығын айтса, Игібай Әлібайұлы, Молдахмет Тырбиұлы, Мұса Асайынов шығармашылығына да сал-серілер мектебі үлгі болған. Олар сал-серілердің әндерін орындауда, нақышын сақтап қалуға және өз өлеңдерін де белгілі бір мақамға, сазға қосып айтуға тырысқан.
Сал-серілердің халыққа қызмет ету дәстүрінің жалғасындай XX ғасырдың ортасына қарай концерттік үгіт бригадасы түріндегі өнер шеберлерінің топтары ұйымдастырылды. Игібай Әлібайұлы осындай өнер ұжымдарын үйымдастыруға атсалысып қана қоймай, ел-елді аралап, халық әндерін танымал етіп, үгіт жасайды. Мұны ақынның жаңа үлгідегі дәстүрлі жаңалығы деп түсінеміз.
Өнердің алуан түрій жеке бір өзіне жинақтаған осындай өнерпаз жанның қоғамдық-әлеуметтік өмірге араласуы, алдымен, олардың дүниетанымына, се- зімталдығына байланысты болса, ақындықтың күші - ақындық шабытқа байланысты екендігі де белгілі. Ақындық шабыт өмірге талай туындыларды әкелудегі жетекші күш болып табылса, Игібай Әлібайұлына тән дүниетанымдық, сезімталдық, ойлылық, ақындық шабыт қазақ әдебиетінің тарихында айтарлықтай орын алатын туындыларды дүниеге әкелген болатын. Ендігі жерде біз сол әдеби мол мұраның қыр-сырына тоқталамыз.
Сонымен, Игібай Әлібайұлы шығармашылығында өзіне дейінгі ақындық дәстүрдің өз жалғасын табуы - кейінгі ғасырларда да ақындық, жыраулық поэзияға тән ортақ белгілердің сақталып қалуы деп түсінеміз. Мысалы, толғау, арнау жырлардың жанрлық ерекшеліктері ақындық поэзияда қолданылып келеді. Яғни, Игібай Әлібайұлы шы- ғармаларына тән ерекшелік - азаматтық пафосты толғау, арнаулар мен сезімге, лиризмге толы поэзиялық шығармалардың қатар келуі.
Игібай Әлібайүлын халық ақыны деп қарастырамыз. Бұлардың көш басында жыр алыбы, айтыс өнерінің майталман шебері, суырып салма халық ақыны Жамбыл Жабаев тұрса, әрине, оның ықпалы болғандығын да айту керек. Ақын - өз заманының көркем шежіресін жасаушы деп пайымдасақ, жыр атасы Жамбыл жырлаған кеңестік идея, кеңестік шындықты Игібай Әлібайұлы өз өлеңцеріне арқау етіп отырған. Бұған біз ақын ағаларымыздың октябрьді, партияны, Ленинді, Сталинді жырлап, кеңестік саясатының, идеологиясының шеңберінен шыға алмағандығын байқаймыз. Қалай болған күнде де, әнші-ақын ағаларымыздың шығармашылықтарын, бізге жеткен мұрасын, жырларын қастерлеуіміз керек. Өйткені хапықтық поэзияның өн бойы, өзегі “халқым”, “жерім" деп жырлаған сүйіспеншілік сезімінен туған шаттықтың, қуаныштың жыр-шумақтары болып табылады. Бұл орайда Игібай Әлібайұлы “Қазақстан”, “Отаным", “Біржан сал ауылында", “Ертіс әні”, “Жаз күні", “Зайсан”, “Алатау”, “Алтайға”, “Марқакөл”, т.б. өлеңдерінде туған жерін, халқының жеңісі мен жетістіктерін жырға тиек етіп қана қоймай, ерен еңбекке, жеңіске үндеп, рух береді.
Жалпы Игібай Әлібайүлы шығармаларына тән ортақ ерекшелік-ол арнауға құрылған поэма, толғаулары мен өлеңдері. Оның кіндік қаны тамған жеріне арналған “Туған жерім Айтуар", “Жырлаймын Отанымды”, “Қазақстан" сынды өлеңдері үлкен сүйіспеншіліктен, сезімнен туған жыр-шумақтары болып табылады.Ол:
Есімде менің ауылым,
Кезімде балғын дәуірім, Мекендеп өткен аталар, Жалағаштың бауырын, - деп, қасиетті туған мекенін сипаттаса, “Қазақстан” деген өлеңінде:
Қазақстан аялайды, құшады, Алаулаған, неткен ыстық
құшағы.
Әділдікті, махаббатты
мейірмен,
Емірене, бауырына алып
қысады.
Астықты аймақ қазынаға
тұнып түр,
Ерлер мәз болып, миығынан күліптүр.
Осы ерлердің өз қолында
жасалған,
Ғажайыпты елім менің
ұғып түр,-
деп, туған елі Қазақстанды жырға қосады.
Игібай Әлібайұлының сүбелі туындысы - “Домбыра" поэмасы. Ақын әкесінен мұра болып қалған қос ішекті домбырасын жырға қосып, өз заманының тарихынан сыр шертеді.
Ызыңдап құлаққа әлсіз бір үн келеді,
Еріксіз тебірентті
бұл үн мені,
Көңілсіз ел, көріксіз қыр
елестеп,
Шерлі мұң, қасірет зары
күбірледі,- деп, қасіретті үн еститінін айтса,
Күмбір-күмбір көне күміс
көмейің,
Көңіл кірін аршығандай
жаүдыра,
Үстем болғыр сенің ылғи
мерейің,
Сөйлеші бір, сыр төгілсін,
домбыра, - деп, кумбрлеген домбыра үніне өз мұңын жалғайды.
Ақын домбыраның тағдырын өмірдің тарихи шындығымен ұштастыра баяндайды. Жырда домбыра құрал да, зат та емес, жанды бейне түрінде елестейді. Себебі ақын жан серігі, замандасындай домбырасымен өткен өмір жайлы сырласып кеңеседі. Ол:
О, домбыра, домбыра, Құлағыңды тең бұра,
Бұл жырды саған жүректен Арнағалы көп болды, - деп бастап:
Асыл мұра ардақты,
Күй шерткен - көне
домбыра,
деп толғанып, домбырасының қадір-қасиетін, асқақ үнін, тапмас қанатын, бітпес күшін, жігерін айтып төгілтеді.
Халық ақындарының арнау өлеңдерінің бір тобы - өздерімен қатарлас өнер таланттарына арналады. Бұл орайда ақынның “Күләш”, “Биші қыз”, т.б. туындыларын атауға болады. “Биші қыз” поэмасында ақын Қызылжар өңірінің тумасы, биші Мархаба Иманқұлованың шығармашылық жолының қалыптасуы мен ерен еңбегі жайлы баяндайды.
Ақын поэмасында эпикалық жанрға тән қасиеттер анық танылады. Яғни сюжеттік құрылыс, оқиғаның басталуы, шиеленісі мен байланысы, шарықтауы, шешімі - бәрі де дәстүрлі ақындық тілмен берілген.
Мархабаның портретін жасауда ақынның аңыз-ертегілер- ге тән тамсану әсерін байқаймыз. Ол:
Жарқын сәуле жүзінде
ойнап,
Мәз болады балаң жас. 
Көбелектер ізінде ойнап,
Төгіледі қолаң шаш.
Құлын, мүсін көрікті, епті, Жалындайды жас жүрегі, - деп жас бишінің алғашқы қадамын, қуаныш сезімін аңғартса: Таңда туған шолпан жұлдыз, Секілденіп жерде күндіз.
Ақ бантигі жарасып тұр,
Қара мақпал шашына, - деп биші қыздың сырт келбетін көзге анық елестете, өмірдің шындығына лайықтап жырлайды.
Кәрілік, жастық шақ ой-толғаныстар қай ақынды болсын тебірентпей қоймасы белгілі. Мәселен, кәрілік кез Ақан серінің, Шал ақынның өлеңдерінде өзіндік суреттеу арқылы берілсе, Игібай Әлібайұлының “Жас шағым", “Қош бол жастық”, “Кәрілікке" деген өлеңдерін атауға болады.
Дариғай! Баға жетпес сол бір күндер,
Әлі де елес беріп кетпейді
естен.
Сондықтан мұра деп
Бұл жастық шақгы, 
Тапсырдым, ұрпағына
Кейінгі өскен. 
Игібай Әлібайұлының шығармашылығы (ақындық, төкпе ақындық, әншілік, сазгерлік) бірнеше өнердің тұтастануынан тұратындығын айтқан болатынбыз. Төкпе ақындық - табан астында туындайтын шығарманы әнмен, әуенмен, белгілі бір аспаппен сүйемелдейтін өнер.
Төкпе ақындықтың Игібай ақынның шығармашылығында көрініс табүы - айтыс өнерінің дамуына қосқан үлес бопып табылады. Төкпе ақындыққа тән сезімталдық, шабыт, ой ұшқырлығы, дүниетанымдылық, шешендік қасиеттер айтыс өнерінде айқын байқалады.
Игібай Әлібайұлының айтыстарынан-ақ оның ақындық қуатын танимыз. Ол бірнеше рет облыстық және республикалық айтыстарға түседі. Айтыстарының кейбіреулері газет беттерінде және “Қазақтың қазіргі халық поэзиясы" жинағында жарық көрді. Ол Қаһарман Жантасовпен, Темірғали Қасеновпен, Ахметжан Нұртазин- мен, Әшім Меңдібаевпен, Уахит Темірбековпен, Мүса Асайыновпен айтысады. Айтыстың сүре түрінде ақындарымыз елінің ерлерін, еңбегін, жеңісі мен жетістіктерін жырға қосып, кем- шіліктерін тілге тиек етіп, түзеу боларлық жөн айтады. Бұл орайда Игібай ақын:
Ақындар, айтысыңдар,
жөн айтыңдар, 
Шындықты, әсіресе
көп айтыңдар. 
Әрқашан сын түзелмей
мін түзелмес, 
Сондықтан сынды аяусыз
зор айтыңдар,- деп, тайсалмай шындықты айтуға шақырады.
Ақын Игібай Әлібайүлы ақындығымен, өнерімен елге танымал. Оның шығармашылығы - өмір шындығы. Елдің елдігі мен ерлігін бойына жиған ақын өз кезеңінің дабылшысы болды. Елі қадірлеп, қастерлеген халық ақынының өнегелі өмірі мен шығармашылығы - соның айқын айғағы.

